b'\n_START_ARTICLE_\nJanez Nepomuk\n_START_SECTION_\n\xc5\xbdivljenje\n_START_PARAGRAPH_\nKot Jan Welflin se je leta 1340 rodil v majhnem trgu Pomuk (ta se je kasneje preimenoval v Nepomuk) na \xc4\x8ce\xc5\xa1kem, ki je pripadal bli\xc5\xbenji cistercijanski opatiji. Najprej je \xc5\xa1tudiral na univezi v Pragi, kasneje pa \xc5\xa1e v Padovi. Leta 1393 je postal generalni vikar Jana Jen\xc5\xa1tejna, pra\xc5\xa1kega nad\xc5\xa1kofa. \xc4\x8ce\xc5\xa1ki kralj Venceslav IV. ga je dal \xc4\x8dez pet let umoriti.\n_START_SECTION_\nLegenda\n_START_PARAGRAPH_\nPo legendi je bil Janez Nepomuk pra\xc5\xa1ki nad\xc5\xa1kof in kot tak tudi spovednik \xc4\x8de\xc5\xa1ke kraljice. Kralju je pri\xc5\xa1lo na uho, da mu kraljica ni ravno zvesta, in ker je bil kot vsak normalen mo\xc5\xa1ki tudi malo ljubosumen, je od Janeza zahteval, da mu pove kaj ve\xc4\x8d o posteljnih izletih svoje lepe \xc5\xbeene. Janeza je seveda zavezovala spovedna mol\xc4\x8de\xc4\x8dnost, zato ni \xc4\x8drhnil besedice, razjarjeni kralj pa je dal Janeza umoriti in njegovo truplo pono\xc4\x8di vre\xc4\x8di v reko Vltavo. Zaradi mu\xc4\x8deni\xc5\xa1ke smrti je Janez Nepomuk postal svetnik in zavetnik duhovnikov in vseh ljudi, ki so imeli tedaj opravka z vodo (ribi\xc4\x8dev, \xc4\x8dolnarjev, mlinarjev ipd.). Kipi Janeza Nepomuka zato obi\xc4\x8dajno stojijo ob reki ali potoku; svetnik je nadomestil poganskega boga Neptuna (gr\xc5\xa1kega Pozejdona). Tako imamo npr. na Gori\xc5\xa1kem kip Neptuna v Gorici in v Kanalu, Nepomukov pa je dosti ve\xc4\x8d.'